Nanaia Mahuta

Nanaia Cybelle Mahuta (født 21. august 1970 i Auckland) er en nyzealandsk politiker for New Zealand Labour Party som ble sitt lands utenriksminister 6. november 2020. Samtidig er hun kommunalminister.

Politisk karriere 
Mahuta studerte ved University of Auckland og har bachelor- og mastergrad i sosialantropologi derfra.

Mahuta ble første gang valgt til parlamentet i 1999 på Labours landsdekkende liste. Hun har deretter representert maorivalgkretsene Te Tai Hauāuru (1999–2002), Tainui (2002–2008) og Hauraki-Waikato (fra 2008). Mahuta var tollminister og minister for ungdomssaker 2005–2008 og kommunalminister 2007–2008. Fra 2017 til 2020 var hun minister for maorisaker.

Etter statsminister Jacinda Arderns valgseier i 2020 ble regjeringen omdannet og Mahuta ble utenriksminister. Hun er New Zealands første kvinnelige utenriksminister.

Referanser 

Newzealandske politikere
Personer fra Auckland